Andreas Hofer (komponist)

Denne artikkelen omhandler komponisten Andreas Hofer, for den tirolske frihetskjemperen, se Andreas Hofer

Andreas Hofer (1628/1629 – 1684) var en tysk komponist og hoffkapellmester som hovedsakelig var virksom i Salzburg.

Liv og virke 

Andreas Hofer studerte teologi fra 1643 og fikk samtidig musikkutdanning, sannsynligvis av hoffkapellmester Abraham Megerle. I 1651 fikk Hofer en organistpost ved benediktinerklosteret Stift St. Lambrecht i Steiermark. Erkebiskopen i Salzburg utnevnte ham i 1654 til visekapellmester ved Salzburger Dom, og 12. januar 1679 utnevnte erkebiskop Max Gandolf von Kuenburg ham til hoffkapellmester samme sted.

Som komponist er Hofer en betydelig representant for den flerkorige vokal-instrumentale kirkemusikkstilen på 1600-tallet. Med sine verk befestet Hofer det internasjonale ryet til hoffkapellet i Salzburg, og sammen med Megerle la han grunnlaget for den musikalske blomstringstida ved Salzburger Dom.

Etterfølgeren i hoffkapellmesterposten, Heinrich Ignaz Franz Biber, skrev den berømte 53-stemmige Missa Salisburgensis  i en overdimensjonert Hofer-stil. En tidligere antakelse om at Hofer skal ha skrevet dette verket er ikke blitt bekreftet, og Biber regnes derfor nå som opphavsmannen.

Verk 

 Missa «Valete». Altötting: Coppenrath, 1990.
 Psalmi brevi. Wien: Universal Edition, 1979.
 Salmi con una voce. Salzburg: Katzberger, 1654.
 Te Deum. Wien: Universal Edition, 1969.
 Ver sacrum seu flores musici. Salzburg: Mayr, 1677.
 Missa Archi Episcopalis www.imslp.org 2009

Litteratur 
 
 M. W. Barndt-Webb: Andreas Hofer. His Life and Music. Avhandling, University of Illinois, 1972.
 Ernst Hintermaier: 'Missa Salisburgensis.'  Neue Erkenntnisse über Entstehung, Autor und Zweckbestimmung i Musicologica Austriaca 1, 1977.
 Karl Weinmann: Andreas Hofer. I Archiv für Musikwissenschaft. Bind I, 1918.
 Salzburger Musikgeschichte. Anton Pustet, 2005.

Referanser

Eksterne lenker 
 
 

Kirkemusikkomponister
Personer fra Bad Reichenhall